Nasjonalparker i Storbritannia

Nasjonalparker i Storbritannia, herunder England (engelsk: national parks), Skottland (skotsk-gælisk: pàircean nàiseanta) og Wales (walisisk: parciau cenedlaethol), er 15 forholdsvis urørte og og naturskjønt naturområder over hele kongeriket.What is a National Park?, National Parks UK.National Parks (April 2023) Map in GB (V2), Open Geography Portal. Office for National Statistics. 18. desember 2024. Til tross for navnet er de ganske forskjellige fra nasjonalparker i mange andre land, som vanligvis eies og forvaltes av myndigheter som beskyttede samfunnsressurser, og som vanligvis ikke omfatter permanente menneskelige samfunn. Det meste av parkene er i privat eie, og det bor et ikke ubetydelig antall mennesker i de vernede områdene.

I Storbritannia kan et område som er utpekt som nasjonalpark omfatte betydelige bosetninger og menneskelig arealbruk som ofte er integrerte deler av landskapet. Land innenfor nasjonalparker forblir i stor grad i privat eie. For eksempel eies nesten en femtedel av South Downs nasjonalparks areal (70 699 acre) av åtte medlemmer av adelen (to hertuger, tre vicomter, en baron og to baronetter). Disse parkene er derfor ikke «nasjonalparker» i henhold til den internasjonalt aksepterte standarden til Verdens naturvernunion (IUCN),«The IUCN categories», Nationalparks.gov.uk. UK ANPA. Arkivert fra originalen 1. oktober 2012. men de er områder med enestående landskap der planleggingskontrollene er betydelig mer restriktive enn andre steder.

Innenfor Storbritannia er det femten nasjonalparker, hvorav ti ligger i England, tre i Wales, to i Skottland og ingen i Nord-Irland.

Anslagsvis 100 til 110 millioner mennesker besøker nasjonalparkene i England og Wales hvert år.«National parks visitors spend £1bn according to report», BBC News 13. november 2013 Rekreasjon og turisme bringer besøkende og midler til parkene, for å opprettholde bevaringsarbeidet og støtte lokalbefolkningen gjennom arbeidsplasser og bedrifter. Disse besøkende bringer imidlertid også med seg problemer, som erosjon og trafikkork, og konflikter om bruken av parkenes ressurser. Tilgang til dyrket mark i England og Wales er begrenset til offentlige veirettigheter og stier. (I henhold til lovvedtaket Countryside and Rights of Way Act 2000«Countryside and Rights of Way Act 2000», Legislation.gov.uk. har turgåere rett til tilgang til de fleste, men ikke alle udyrkede områder i England og Wales.)«Valuing England’s National Parks», Cumulus-consultants.co.uk

 Administrasjon 

Hver park er drevet av en parkmyndighet, en National Park Authority. Nasjonalparkene i Skottland og de i England og Wales er regulert av separate lover: National Parks (Scotland) Act 2000 i Skottland og National Parks and Access to the Countryside Act 1949 for England og Wales.

Det er to grunnleggende mål for parkene:'

 Å bevare og forbedre naturmiljøet, dyrelivet og områdets kulturelle arv
 Å fremme muligheter for allmennhetens forståelse og nytelse av parkens spesielle kvaliteter

Broads nasjonalpark (et nettverk av stort sett farbare elver og innsjøer i de engelske grevskapene Norfolk og Suffolk) skiller seg fra de tolv nasjonalparkene i England og Wales ved at de har et tredje formål som veier like tungt, nemlig å:

 beskytte navigasjonens interesser.

De skotske nasjonalparkene har ytterligere to lovfestede formål:

å fremme bærekraftig bruk av områdets naturressurser, og
å fremme bærekraftig økonomisk og sosial utvikling av områdets lokalsamfunn.

 Referanser 

 Eksterne lenker 

National Parks UK
 Campaign for National Parks
 Natural England
 Natural Resources Wales

 England
Kategori:Englands geografi
Kategori:Wales' geografi